माऊ गी रुस्सियै प्यौकै गेदे चार रोज होई आए हे। ओह् सोचदा माऊ गी उत्थै कदूं हत्थें छावां न। प्योकै बी ते ओह् सौ कम्म संढदी ऐ। उद्धड़े-फट्टे दे सींदी ऐ। स्वैटर-कोटियां बुनी-बुनी धरदी ऐ। बड्डे स्वैटर दर्हेड़ियै लौह्के जराबू बुनदी-बनांदी रौंह्दी ऐ तां सब जने "बुआ जी, बुआ जी" करदे रौंह्दे न। नेईं तां ऊऐ प्यौकिये न, जि’नें अपनी गरज पूरी होने पर सिकन्दरी जंग लाया हा, जद के माता होरें उन्दे आस्तै किन्नी बिपता झल्ली दी ही। अपना खाइयै उ’न्दा नक्क रखदियां रे’इयां।